Dinasti Kesembilan Belas Mesir

Dinasti Kesembilan Belas Mesir (ditatatandakan Dinasti XIX), juga dikenali sebagai dinasti Ramsisiyah atau Ramessid, dikelaskan sebagai dinasti kedua dalam tempoh Kerajaan Baru Mesir purba, dari 1292 SM hingga 1189 SM. Dinasti ke-19 dan Dinasti ke-20 bersama-sama membentuk era yang dikenali sebagai tempoh Ramsisiyah. Dinasti ini diasaskan oleh Wazir Ramesses I, yang dipilih oleh Firaun Horemheb sebagai pengganti baginda.

 Sejarah 

 Latar Belakang 
Raja-raja pejuang dari awal Dinasti ke-18 tidak menghadapi banyak tentangan daripada kerajaan-kerajaan jiran, membolehkan mereka untuk mengembangkan pengaruh mereka dengan mudah. Akan tetapi, keadaan antarabangsa berubah secara radikal menjelang akhir dinasti. Orang Het secara beransur-ansur memperluas pengaruh mereka ke Syria dan Kanaan untuk menjadi kuasa utama dalam politik antarabangsa, satu kuasa yang akan dihadapi oleh kedua-dua Seti I dan putera baginda Ramesses II pada masa hadapan.

 Dinasti ke-19 

 Seti I dan Ramesses II 

Kerajaan Baru Mesir mencapai kemuncak kuasanya di bawah Seti I dan Ramesses II ("Yang Agung"), yang berkempen dengan gigih menentang orang Libya dan orang Het. Bandar Kadesh mula-mulanya ditawan oleh Seti I, yang memutuskan untuk menyerahkannya kepada Muwatalli dari Hatti dalam perjanjian damai tidak rasmi antara Mesir dan Hatti. Ramesses II kemudian cuba tetapi gagal untuk mengubah hal ini pada tahun kelima pemerintahan baginda dengan menyerang Kadesh dalam kempen Syrianya yang kedua pada tahun 1274 SM; baginda terjebak dalam serangan hendap tentera pertama yang direkodkan dalam sejarah tetapi berkat ketibaan Ne'arin (pasukan bersekutu dengan Mesir), Ramesses berjaya menyusun semula tenteranya dan mengubah arus pertempuran menentang orang Het. Ramesses II kemudian mengambil kesempatan daripada kesulitan dalaman orang Het, semasa tahun kelapan dan kesembilan pemerintahan baginda, apabila baginda berkempen menentang wilayah-wilayah Syria mereka, menawan Kadesh dan sebahagian daripada Syria Selatan, serta mara sejauh utara ke Tunip, tempat askar Mesir tidak pernah dilihat dalam 120 tahun. Baginda akhirnya menerima bahawa kempen menentang orang Het satu beban yang tidak dapat ditanggung oleh perbendaharaan dan tentera Mesir.N. Grimal, A History of Ancient Egypt (Oxford: Blackwell, 1992), pp. 256f. Pada tahun ke-21 pemerintahannya, Ramesses menandatangani perjanjian damai pertama yang direkodkan dengan pengganti Urhi-Teshub, Hattusili III, dan dengan tindakan itu hubungan Mesir-Het bertambah baik dengan ketara. Ramesses II juga mengahwini dua orang puteri Het, yang pertama selepas Perayaan Sed kedua baginda.

 Merneptah dan pengganti 

Dinasti ini merosot apabila perebutan takhta antara waris-waris Merneptah membarah. Amenmesse nampaknya telah merampas takhta daripada anak dan pengganti Merneptah, Seti II, tetapi baginda memerintah Mesir hanya empat tahun. Selepas kemangkatannya, Seti mengambil kembali kuasa dan memusnahkan kebanyakan monumen Amenmesse. Seti dilayan di istana oleh Canselor Bay, yang pada asalnya cuma seorang 'jurutulis diraja' tetapi cepat menjadi antara lelaki yang paling berkuasa di Mesir, mendapat keistimewaan yang belum pernah berlaku sebelum itu untuk membina makamnya sendiri di Lembah Raja-raja (KV13). Kedua-dua Bay dan isteri utama Seti, Twosret, mempunyai reputasi yang jahat dalam cerita rakyat Mesir purba.Grimal, p. 270 Selepas kemangkatan Siptah, Twosret memerintah Mesir selama dua tahun lagi tetapi dia terbukti tidak dapat mengekalkan cengkaman kuasanya di tengah-tengah konspirasi dan permainan kuasa yang dirancang di istana diraja. Dia bermungkinan digulingkan dalam pemberontakan yang diketuai oleh Setnakhte, pengasas Dinasti ke-20.

Firaun Dinasti ke-19
Firaun-firaun Dinasti ke-19 memerintah selama kira-kira 110 tahun: dari  hingga 1187 SM. Kebanyakan firaun dimakamkan di Lembah Raja-raja di Thebes (ditandakan KV). Maklumat lanjut boleh didapati di laman web Theban Mapping Project.

+Raja-raja Dinasti XIX Mesir Firaun Gambar Prenomen (Nama takhta) Nama Horus Memerintah Makam Pasangan Ramesses I 100px Menpehtyre Kanakhtwadjnesyt 1292–1290 SM KV16 Sitre Seti I 100px Menmaatre Kanakhtkhaem Wasetsankhtawy 1290–1279 SMJ. von Beckerath (1997) (dalam bahasa Jerman). Chronologie des Äegyptischen Pharaonischen. Phillip von Zabern. p. 190 KV17 (Mut-)Tuya Ramesses II 100px Usermaatre Setepenre Kanakhtmeryre 1279–1213 SM KV7 Nefertari  Isetnofret  Maathorneferure  Meritamen  Bintanath  Nebettawy  Henutmire Merneptah 100px Baenre Merynetjeru Kanakhthaemmaat 1213–1203 SM KV8 Isetnofret II  Takhat? Seti II 100px Userkheperure Setepenre Kanakhtwerpehty 1203–1197 SM KV15 Takhat?  Twosret?  Tiaa Amenmesse 100px Menmire Setepenre Kanakhtmery Maatsementawy 1201–1198 SM KV10 Tiye atau Tiy? Siptah 100px Sekhaienre Meryamun (asal)  Akhenre Setepenre (kemudian) Kanakhtmeryhapy Sankhtanebemkaef 1197–1191 SM KV47 Tidak diketahui Twosret 100px Sitre Meryamun Kanakhtmerymaat 1191–1189 SM KV14 Seti II?

Garis masa Dinasti ke-19

 Galeri imej 

Lihat juga
 Senarai anak Ramesses II
 Ka-Nefer-Nefer

Rujukan


Kategori:Negeri dan wilayah yang diasaskan pada abad ke-13 SM
Kategori:Negeri dan wilayah yang dibubarkan pada abad ke-12 SM
19
Kategori:Kerajaan Baru Mesir
Kategori:Abad ke-13 SM di Mesir
Kategori:Abad ke-12 SM di Mesir
Kategori:Pengasasan abad ke-13 SM di Mesir
Kategori:Pembubaran abad ke-12 SM di Mesir
19